SPRÁVA ZO ZAHRANIČNEJ PRACOVNEJ CESTY č.142

1.  Účastník ZPC:
Veronika, Hanzelová, Ing., Národné kontaktné body, CVTI SR Lamačská cesta 8/A, 811 04 Bratislava, Národný kontaktný bod Inteligentná, ekologická a integrovaná doprava, AJ
2.  Zahraničná pracovná cesta:
Belgicko, Brusel, 20.-21.5.2015, Centre de Conference Albert Borschette, 36 Rue Froissart –B- 1050 Brussels, cestovné náklady hradené z rozpočtu EK, ostatné CVTI SR
Priebeh cesty: prekročenie Slovensko- Rakúskych hraníc 20.5. o 10:15
	           prekročenie Rakúsko- Slovenských hraníc 21.5. o 22:15
3.  Rámcový program pobytu:
21.5. 10:00-17:00 Míting of 6th H2020 Programme Committee Transport configuration
4.  Stručný priebeh rokovaní, resp.  študijného pobytu:
Agenda:

1.	Opening of the meeting and approval of the draft agenda 
2.	Approval of the draft minutes of the meeting of 22 April 2015 
3.	Information by the Chair (Aerodays 2015 and TRA2016) 
4.	EIB-ELENA facility: main features 
5.	Towards the WP 2016-2017: discussion of the second draft 
6.	Transport calls 2015: overview of the proposals received 
7.	AoB 

Dňa 21. mája sa uskutočnilo samotné zasadnutie programového výboru v konfigurácii Inteligentná, ekologická a integrovaná doprava. Na začiatku zasadnutia informovala Komisia o aktivitách a plánovaných konferenciách. 
V dňoch 20. až 23. októbra sa uskutočnia Aerodays 2015 v Londýne. Počas programu by Komisia chcela uskutočniť oficiálny míting pre zvýšenie synergie medzi podujatiami. Členské štáty ale musia potvrdiť, že sú ochotné uskutočniť míting aj bez oficiálneho tlmočenia.
V dňoch 18. až 21. apríla 2016 sa uskutoční TRA konferencia vo Varšave. Na TRA konferencii sa stretnú všetky dopravné európske technologické platformy, zástupcovia EK, ak aj najdôležitejšie firmy s dopravného sektora.
Komisia takisto predstavila nový nástroj, ktorý chce zaradiť do pracovného programu 2016-17 - ELENA. Nástroj ELENA Európskej investičnej banky už funguje v oblasti Bezpečná, čistá a efektívne využívaná energia. EK by preto chcela rozšíriť aktivity aj pre oblasť dopravy. Štáty však vyjadrili obavy nad už aj tak prílišným roztrieštením rozpočtu (príspevok na Junckerov balíček, na JTI CleanSky2, Shift2Rail a iné).
Najväčšia časť rokovania bola venovaná pripomienkovaniu obsahu a definícií výziev v pripravovanom  pracovnom programe. U značného množstva výziev bude potrebné bližšie špecifikovať ich zameranie a očakávané prínosy tak, aby to bolo zrozumiteľné a jasné rovnako podávateľom ako aj hodnotiteľom projektov. Komisia súhlasila s názorom delegátov, že je potrebné v rámci výziev dosiahnuť rovnováhu medzi rôznymi úrovňami TRL, aby bol rovnako podporovaný základný a aplikovaný výskum. Upozornila však, že pri rozhodovaní o pridelení úrovne TRL pre jednotlivé výzvy zobrala do úvahy obsah a výsledky pracovného programu pre roky 2014 – 2015.
Počas obednej prestávky sa uskutočnila návšteva nových priestorov kancelárie SLORD.
Ďalšie stretnutie PC Transport sa uskutoční podľa potreby v júni. 
5.  Odporúčané závery:
Po schválení pracovného programu a jeho prezentácií širokej verejnosti v Bruseli zorganizovať informačný deň aj na Slovensku.
6.   Prehľad prinesenej dokumentácie a miesto jej uloženia
Prezentácie sú dostupné na CIRCABC v skupine Transport Programme Committee a v kancelárii národných kontaktných bodov. 
7.   Osobitne vyhodnotený očakávaný prínos ZPC
Pripomienkovanie pracovného programu a nadviazanie užšej spolupráce s delegáciou Českej republiky.
8.    Spôsob zverejnenia výsledkov ZPC, prenos získaných informácií
Súhlasím zo zverejnením správy zo ZPC na webovej stránke.
Súhlasím so zverejnením správy na internete

Správu vypracoval: Ing. Veronika Hanzelová		                  ......................................
Dátum: 25.5.2015
								
Správu schválil:  prof. RNDr. Ján TURŇA, CSc., generálny riaditeľ  ......................................